Държавен вестник, бр. 97, 2015 г., стр. 57

БРОЙ  97	
Д Ъ Р Ж А В Е Н  В Е С Т Н И К 	
СТР.  57  
1.3. оценка на годишния брой на целевата 
популация;
1.4. оценка на годишния брой пациенти, при 
които ще се приложи новата здравна технология;
1.5. оценка на актуалните годишни разходи 
на публични бюджетни средства за лечение на 
пациентите; 
1.6. оценка на разходите на публични средства 
за петгодишен период;
1.7. резултати;
1.8. заключения и ограничения;
1.9. графично и таблично представяне на 
резултатите.
V. Препоръка.
Препоръката съдържа извод в едно от следните 
три направления:
1. включване на лекарствения продукт в По­
зитивния лекарствен списък;
2. невключване на лекарствения продукт в 
Позитивния лекарствен списък;
3. включване на лекарствения продукт в 
Позитивния лекарствен списък при определени 
условия (които се описват подробно и ясно).
7878
НАРЕДБА № 10 
от 2 декември 2015 г. 
за проучване на удовлетвореността на паци­
ентите от медицинските дейности, закупувани 
от Националната здравноосигурителна каса 
Чл. 1. С тази наредба се определят редът, 
начинът и критериите за проучване на удовлет­
вореността на пациентите от медицинските 
дейности, свързани с оказаната медицинска 
помощ, закупувана от Националната здрав­
ноосигурителна каса (НЗОК).
Чл. 2. Наредбата има за цел да осигури 
модел за оценка на удовлетвореността на 
пациентите от медицинските дейности, свър­
зани с оказаната медицинска помощ, който 
отговаря на следните изисквания:
1. възможно най-висока степен на обек­
тивност; 
2. представителност за изпълнителите на 
медицинска помощ, сключили договор с НЗОК;
3. надеждност на резултатите;
4. обхват на основните компоненти съ­
гласно чл. 4.
Чл. 3. Проучването на удовлетвореността 
по чл. 1 се извършва по методика съгласно 
приложение № 1 въз основа на въпросник 
съгласно приложение № 2.
Чл. 4. Оценката за удовлетвореността на 
пациентите обхваща следните основни ком­
поненти:
1. медицинска документация, данни за 
състоянието и лечението на пациента;
2. качество на оказаната медицинска помощ;
3. дейности, свързани с лечението;
4. допълнителни плащания от пациента.
Чл. 5. (1) Националната здравноосигури­
телна каса възлага ежегодно проучването на 
удовлетвореността по чл. 1 на изпълнител с 
доказан опит в предоставянето на услуги по 
проучване и анализ на общественото мнение.
(2) В договора между НЗОК и изпълнителя 
по ал. 1 се включва забрана за изпълнителя 
да разпространява информацията, станала му 
известна във връзка с проучването по ал. 1, 
освен за целите на конкретното проучване, 
както и санкции за неизпълнение на това 
задължение.
Чл. 6. (1) На пациента се предоставя ин­
формация в съответствие с чл. 19 от Закона 
за защита на личните данни относно това, 
че неговите инициали, лечебното заведение 
и болничната структура, в които е лекуван, 
и телефонният му номер, могат да бъдат 
предоставени на изпълнителя по чл. 5, ал. 1 
за проучване на удовлетвореността му с цел 
упражняване на финансов и медицински 
контрол по чл. 68, ал. 1, т. 6 от Закона за 
здравното осигуряване.
(2) Информацията по ал. 1 се предоставя 
по следните начини: 
1. от НЗОК – чрез публикуването є на 
официалната страница на НЗОК в интернет;
2. от лечебните заведения – чрез поставя­
нето є на видно място в съответното лечебно 
заведение.
Чл. 7. (1) Проучването на удовлетвореност­
та по чл. 1 следва да съдържа информация за 
постигнатото съвпадение между очакванията 
на пациента, неговите потребности и реално 
оказаната му медицинска помощ.
(2) Резултатите от проучването са индика­
тор за оценка на качеството на медицинската 
помощ, основаващ се на проучване на нагла­
сите и мнението на пациента.
Чл. 8. (1) Резултатите от проведеното 
проучване се предоставят от изпълнителя по 
чл. 5, ал. 1 на НЗОК за всяко тримесечие в 
едномесечен срок от приключването му.
(2) Изпълнителят по чл. 5, ал. 1 предоставя 
на НЗОК ежегодно окончателен доклад в срок 
до 31 март на следващата календарна година.
Заключителни разпоредби
§ 1. Проучването на удовлетвореността 
на пациентите по реда на тази наредба се 
извършва:
1. от дейността на лечебните заведения за 
болнична помощ, комплексните онкологични 
центрове, центровете за кожно-венерически 
заболявания с легла съгласно чл. 26а, ал. 4 от 
Закона за лечебните заведения и диализните 
центрове – от 1 януари 2016 г.;
2. от дейността на лечебните заведения за 
извънболнична помощ, центровете за психич­
но здраве и центровете за кожно-венеричес­
ки заболявания без легла съгласно чл. 26а, 
ал. 4 от Закона за лечебните заведения – от 
1 януари 2017 г. 
§ 2. Първото проучване на удовлетворе­
ността по чл. 1 за всеки вид лечебно заведе­
ние има за цел да оцени приложимостта на 
методиката и резултатите от него не водят до 
налагане на санкции по Закона за здравното 
осигуряване.
§ 3. Наредбата се издава на основание 
чл. 19, ал. 7, т. 15 от Закона за здравното 
осигуряване.
Министър: 
Петър Москов